Sekretarijat za lokalnu samoupravu i društvene djelatnost Opštine Zeta, na osnovu člana 113 stav 1 Zakona o lokalnoj samoupravi ("Službeni list Crne Gore", br. 02/18, 34/19, 38/20, 50/22, 84/22), člana 13 stav 1 tačka 40 Odluke o organizaciji i načinu rada lokalne uprave Opšrine Zeta ("Službeni list Crne Gore - opštinski propisi", broj 018/23), i Odluke vršioca dužnosti načelnika Službe komunalne policije i inspekcije o pokretanju postupka za popunu radnog mjesta Rukovodilac/teljka Sektora komunalne policije, broj D 74-100/24-977 od 27.novembra 2024.godine, objavljuje

**J A V N I O G L A S**

Za popunu radnog mjesta u Službi komunalne policije i inspekcije:

**Rukovodilac/teljka Sektora komunalne policije, 1 izvršilac/teljka na neodređeno vrijeme**

Posebni uslovi:

- VII1 nivo kvalifikacije obrazovanja (u obimu od 240 kredita CSPK-a);

- Fakultet društvenih nauka;

- najmanje dvije godine radnog iskustva na poslovima rukovođenja ili pet godina radnog iskustva na drugim poslovima;

- položen ispit o stručnoj osposobljenosti za vršenje poslova komunalne policije;

- psihofizička sposobnost za vršenje poslova komunalne policije;

Opšti uslovi za zasnivanje radnog odnosa su:

- crnogorsko državljanstvo;

- navršenih 18 godina života;

- zdravstvena sposobnost za obavljanje poslova radnog mjesta;

- propisani nivo kvalifikacije obrazovanja;

- položen stručni ispit za rad u državnim organima;

- da nije osuđivan za krivično djelo koje ga čini nedostojnim za rad u državnom organu.

Dokumenta koja podnosi kandidat:

- prijava na slobodno radno mjesto u kojoj se navodi JMB i saglasnost sa obradom ličnih podataka u svrhu sprovođenja oglasa za popunu radnog mjesta (obrazac prijave na sajtu [www.golubovci.me](http://www.golubovci.me) ili u arhivi opštine Zeta);

- CV;

- dokaz o završenom nivou kvalifikacije obrazovanja;

- uvjerenje o položenom stručnom ispitu za rad u državnim organima **(radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa);**

- uvjerenje ili potvrda o potrebnom radnom iskustvu u nivou kvalifikacije obrazovanja;

- dokaz o položenom ispitu o stručnoj osposobljenosti za vršenje poslova komunalne policije;

- dokaz o psihofizičkim sposobnostima za vršenje poslova komunalne policije;

- ovjerena fotokopija biometrijske lične karte.

**Sva dokumenta se predaju u originalu ili ovjerenoj kopiji. Ovjerene kopije dokumenata ne smiju biti starije od (6) šest mjeseci.**

Dokumenta koja pribavlja javnopravni organ po službenoj dužnosti:

-Uvjerenje da kandidat/kinja nije osuđivan/a za krivično djelo koje ga/je čini nedostojnim/om za rad u državnom organu;

Provjera znanja, sposobnosti, kompetencija i vještina kandidata/kinje izvršiće se u roku od 30 dana od dana sačinjavanja liste kandidata koji ispunjavaju uslove oglasa, o čemu će se kandidati obavijestiti preko internet stranice Opštine Zeta najkasnije 5 dana prije provjere shodno Uredbi o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima ("Službeni list Crne Gore", broj 50/18).

Popis propisa potreban za postupak provjere:

- teorijski dio pisanog testiranja: Ustav Crne Gore ("Službeni list Crne Gore", broj 01/07 i 38/13), Zakon o lokalnoj samoupravi ("Službeni list Crne Gore", broj 02/18, 34/19, 38/20, 50/22, 84/22), Zakon o državnim službenicima i namještenicima ("Službeni list Crne Gore", broj 02/18, 34/19, 08/21 i 37/22), Zakon o upravnom postupku ("Službeni list Crne Gore", broj 56/14, 20/15, 40/16 i 37/17), Statut Opštine Zeta (“Službeni list Crne Gore – opštinski propisi”, br.012/23), Odluka o organizaciji i načinu rada lokalne uprave Opštine Zeta ("Službeni list Crne Gore - opštinski propisi”, broj 018/23).

-praktični dio pisanog testiranja: Zakon o komunalnoj policiji ("Službeni list Crne Gore", broj 57/14, 34/19), Zakon o prekršajima ("Službeni list Crne Gore", broj 01/11, 6/11, 39/11, 32/14, 43/17, 51/17), Zakon o turizmu i ugostiteljstvu ("Službeni list Crne Gore", broj 2/18, 4/18, 13/18, 25/19, 67/19, 76/20, 130/21), Zakon o komunalnim djelatnostima ("Službeni list Crne Gore", broj 55/16, 74/16, 2/18, 66/19, 140/22), Odluka o komunalnom redu (“Službeni ist Crne Gore – opštinski propisi”, broj 037/23), Odluka o auto-taksi prevozu (“Službeni list Crne Gore – opštinski propisi”, br.051/23).

Prijavu i CV sa dokumentacijom kandidat/kinja podnosi u originalu ili ovjerenoj kopiji, preko arhive Opštine Zeta**,** Ul. Glavna gradska ulica br.89, Anovi u zatvorenoj koverti, u roku od 15 dana od dana objavljivanja javnog oglasa na adresu**:**

**Opština Zeta – Sekretarijat za lokalnu samoupravu i društvene djelatnosti, Ul. Glavna gradska ulica broj 89, Anovi, sa naznakom za: Javni oglas – radno mjesto na koje se kandidat prijavljuje.**

**Neblagovremene prijave se neće razmatrati.**

**NAPOMENA:**

1. Kandidati su obavezni da dostave samo dokaze o nivou kvalifikacije obrazovanja koji su propisani u posebnim uslovima oglasa, a ne i dokaze o eventualnom naknadnom stručnom obrazovanju.
2. Pod dokazom o radnom iskustvu smatra se potvrda ili uvjerenje poslodavca ili poslodavaca kod kojih je kandidat radio, a koje moraju sadržati podatke o poslovima koje je obavljao, naziv radnog mjesta, u kojem nivou kvalifikacije obrazovanja, opis poslova i precizno vrijeme njihovog obavljanja.
3. Uvjerenje o zdravstvenoj sposobnosti podnosi isključivo izabrani/a kandidat/kinja i to u roku od osam dana od dana dostavljanja odluke o izboru kandidata.

Kontakt osoba: Vukica Bajčeta

Tel.020/873-290, 873-261